रामायण में जब रावण देवी सीता का अपहरण करके लंका ले गया तो श्री राम तथा लक्ष्मण जी देवी सीता को ढूंढते हुए हनुमान जी से मिले| हनुमान जी ने श्री राम को सुग्रीव से मिलाया| श्री राम से मित्रता होने के बाद सुग्रीव ने भी देवी सीता की खोज में पूरी मदद करने का आश्वासन दिया| साथ ही सुग्रीव ने श्री राम को बताया कि किस प्रकार उसी के भाई बालि ने बलपूर्वक उसको राज्य से निकाल दिया और उसकी पत्नी पर भी अधिकार कर लिया| सुग्रीव की बात सुनकर श्री राम ने भी मित्रता का कर्तव्य निभाते हुए सुग्रीव को बालि के आतंक से मुक्ति दिलाने का भरोसा दिलाया|